Joutomies
Ken olet, mies? Tulet mistä päin?
 – En voi sitä virkkaa sulle.
 Kodist’ en minä tiedä, en isästäin,
 ei sikiä poikaa mulle.
 Hyvin enköhän pitkää tietä tulle.

 Miten uskosi laita on? – Tiedän tään:
 en mitään mä tietää saata.
 Jos en oikein usko, en väärinkään,
 olen tähynnyt taivaanmaata.
 Olen Jumalaa etsinyt, oota ja aata.

 Elos millainen? – Myrsky ja vaiva vain,
 tulen taistoista, niihin lähden;
 palan, kaipaan turhia kaipuitain,
 vähän pilkettä pilvistä nähden.
 Miten iloitsen eloni tähden.

Erik Axel Karlfeldt
Runot
Uuno Kailas

sv:En löskerkarl